- Hindi News
- National
- ग्रामीण जलापूर्ति योजना फ्लॉप, शहर की आधी आबादी को ही मिल रहा पानी, भू जलस्तर गिरा
ग्रामीण जलापूर्ति योजना फ्लॉप, शहर की आधी आबादी को ही मिल रहा पानी, भू-जलस्तर गिरा
गर्मीने दस्तक दे दी है। शहर गांवों में पानी की किल्लत शुरू हो गई है। अनुमंडल के तीन प्रखंडों में पेयजल की समस्या सबसे अधिक है। गर्मी के साथ ही भू-जलस्तर तेजी से गिरने लगा है। कुएं तालाब का पानी भी तेजी से सूख रहा है। अधिकांश चापाकल खराब पड़े हैं। अभी तक पेयजल सुनिश्चित करने की पहल विभाग की ओर से शुरू नहीं की गई है। अगर विभाग जल्द सक्रिय नहीं हुआ तो गर्मी में लोगों को पानी के लिए जूझना पड़ेगा। विभागीय अधिकारी यह भले दावा करें कि पेयजल संकट नहीं होगा। इसके विपरीत अभी से लोग पानी के लिए परेशान दिख रहे हैं। स्कूलों के खराब चापाकल को भी दुरुस्त करने की पहल शुरू नहीं की गई है। पेयजल स्वच्छता विभाग की ग्रामीण जलापूर्ति योजना फ्लॉप साबित हो रही है। लाखों रुपए की योजनाएं धरातल पर नहीं उतर सकीं। कई गांवों में काम होने के बाद भी पाइपलाइन से जलापूर्ति नहीं हो रही है। शहर में ही आधे भाग को जलापूर्ति होती है, जबकि आधे भाग तक पानी नहीं पहुंच पाता है। महज रेलवे के पुल से पाइप पार नहीं होने के कारण शहर की आधी आबादी जलापूर्ति योजना से वंचित है। वहां के लोगों को चापाकल पर निर्भर रहना पड़ता है। लालडीह, फूलडुंगरी, काशिदा, पावड़ा, धरमबहाल सहित आसपास के इलाके में पाइपलाइन से जलापूर्ति नहीं होती है। इसका मुख्य कारण रेलवे ट्रैक है। समस्या को दूर करने की पहल विभाग द्वारा कभी नहीं की गई। इस वजह से रेलवे ट्रैक से ऊपर से पाइपलाइन पार करने की अनुमति नहीं दे रही है।
^क्षेत्र में खराब चापाकलों की मरम्मत करवाने के लिए टेंडर निकाला गया है। टेंडर फाइनल होने के बाद चापाकलों का मरम्मत कार्य शुरू कर दिया जाएगा। एक गाड़ी और तीन कर्मचारियों की टीम बनाकर चापाकलों को युद्धस्तर पर मरम्मत कराई जाएगी। गर्मी सेे पूर्व काम कर लिया जाएगा। महेंद्रबैठा, एसडीओ, पेयजल स्वच्छता विभाग, घाटशिला।
चापाकलों की स्थिति
घाटशिला,डुमरिया मुसाबनी प्रखंड में चापाकलों की स्थिति ठीक नहीं है। गर्मी आते ही अधिकांश चापाकल हांफने लगते हैं। सैकड़ों हैंडल चलाने के बाद भी एक बाल्टी पानी नहीं भर पाता है। साधारण मरम्मत की आस में हजारों चापाकल खराब हैं। विभाग का इस पर ध्यान नहीं है। कुछ की बोरिंग खराब हो चुकी है तो कुछ पाइप की वजह से खराब हैं।
घाटशिला प्रखंड के चापाकलों की स्थिति
पाइपकी खराबी के कारण बंद : 385
बोरिंग भरने के कारण बंद: 130
सामान्य मरम्मत के कारण बंद: 250
मुसाबनी प्रखंड चापाकलों की स्थिति
पाइप की खराबी के कारण बंद: 262
बोरिंग के कारण बंद : 90
डुमरिया प्रखंड चापाकलों की स्थिति
पाइप की खराबी के कारण : 186
बोरिंग के कारण बंद: 72
चापाकल मरम्मत के लिए विभाग को ठेकेदार नहीं मिल रहा है। पहली बार इसके लिए टेंडर निकाला गया था। उसमें किसी भी संवेदक ने रुचि नहीं दिखाई। इधर गर्मी आते देख विभाग दोबारा फिर से टेंडर निकालेगा। धालभूमगढ प्रखंड के उपप्रमुख सपन महतो ने डीसी को पत्र लिखकर प्रखंड में एक स्थायी कनीय अभियंता नियुक्त करने की मांग की है। प्रखंड में एक भी जेई नहीं होने के कारण यहां लोगों को काफी परेशानियों का सामना करना पड़ रहा है।
tgl_Latn sot_Latn hin_Deva hin_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva mai_Deva hin_Deva mag_Deva mai_Deva hin_Deva mag_Deva hin_Deva